"Ae(ternae) S(acrum). Lege viator quae magnatum saxa rarissime loquuntur: vir probus et nobilis uter(que) hic situs est. Guilielmus Bourgchier Comes Bathoniensis aeternitatem apud mortales meritus. Suavissimo connubio conjunxit nobilitatem et virtutem utranq(ue) dignitatem in omnibus constanter retinuit et ornavit. Vixit in hac ipsa Devonia cui datus est praefectus et provinciam triginta plus minus annis integerrime administravit. Deum tam privatis quam publicis officiis religiosissime coluit. Magnificum exemplum beneficentiae et hospitalitatis pauperumq(ue) et oppressorum acerrimus patronus. Deniq(ue) cum inoffensae foelicitatis cursum ad senium usq(ue) produxisset decessit e vivis incens et aeternum Devoniae suae desiderium 12.o Julii anno salutis 1623 aetatis vero suae 65.o. Uxorem duxit lectissimam foeminam sociam huius sepulchri D(omi)nam Elizabetham Francisci Comitis Bedfordiensis filiam ex qua genuit Joh(an)em Robertum et Edwardum filios et Franciscam filiam e quibus Edwardum modo Comitem Bathoniensem solum reliquit superstitem ipsum clarissimae familiae suis quoq(ue) virtutibus et foelicissimo conjugio futurum ornamentum. Hoc fac et Vives"